PREMI A TREBALLS FINAL DE MÀSTER EN PREVENCIÓ DE RISCOS LABORALS, DE L'ESCOLA POLITÉNCIA SUPERIOR DE LA UNIVERSITAT D'ALACANT 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50279)
  + [Valencià](/va/acuerdo/50546)






Selector de idioma

Leer

* [Español](/es/acuerdo/50596)
* [Valencià](/va/acuerdo/50528)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMI A TREBALLS FINAL DE MÀSTER EN PREVENCIÓ DE RISCOS LABORALS, DE L'ESCOLA POLITÉNCIA SUPERIOR DE LA UNIVERSITAT D'ALACANT 2024[Butlletí Oficial Universitat d'Alacant](/ca/Publicacion)
===========================================================================================================================================================================================

Secretaria General

Butlletí Oficial Universitat d'Alacant





PREMI A TREBALLS FINAL DE MÀSTER EN PREVENCIÓ DE RISCOS LABORALS, DE L'ESCOLA POLITÉNCIA SUPERIOR DE LA UNIVERSITAT D'ALACANT 2024

Data d'aprovació
:   25/03/2024

Data de publicació
:   15/04/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/50649)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50569)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50504)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMI A TREBALLS FINAL DE MÀSTER EN PREVENCIÓ DE RISCOS LABORALS, DE L'ESCOLA POLITÉNCIA SUPERIOR DE LA UNIVERSITAT D'ALACANT 2024&url=https://www.boua.ua.es/va/acuerdo/50972)

**Títol:** PREMI A TREBALLS FINAL DE MÀSTER EN PREVENCIÓ DE RISCOS LABORALS, DE L'ESCOLA POLITÉNCIA SUPERIOR DE LA UNIVERSITAT D'ALACANT 2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 25 de març de 2024

PREMI A TREBALLS FINAL DE MÀSTER EN PREVENCIÓ DE RISCOS LABORALS, DE L'ESCOLA POLITÉNCIA SUPERIOR DE LA UNIVERSITAT D'ALACANT 2024

1.   Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, del premi 2024 de l'Escola Politècnica Superior a Treballs Final de Màster en Prevenció de Riscos Laborals.

2.   Requisits de les persones beneficiàries

Podrà sol·licitar la condició de beneficiari i obtenir este PREMI l'alumnat que:

-       Estiga matriculat en el màster universitari en Prevenció de Riscos Laborals

-       Defense el Treball Final de Màster en Prevenció de Riscos Laborals de la Universitat d'Alacant, entre el 7 de gener i el 29 de setembre de 2024.

-       Haja obtingut una nota una nota mínima de 9.

-       El Treball Final de Màster no ha d'estar publicat.

-       Els Treballs Final de Màster han d'estar dirigits per personal investigador de la Universitat d'Alacant.

-       No haja sigut beneficiari d'una altra ajuda destinada al mateix objecte.

3.    Nombre i dotació de les beques

Es concedirà un nombre màxim de 2 premis, i es distribuirà l'assignació, fins a un màxim de 400 €, cadascun.

4.    Termini i procediment de presentació de sol·licituds

4.1.       Termini de presentació

El termini per a sol·licitar l'ajuda s'obrirà a partir del 30 de juny i finalitzarà el 30 d'octubre de 2024 a les 23.59 h.

4.2.       Procediment de presentació

La documentació es presentarà, en el Registre General de la Universitat d'Alacant, per instància genèrica dirigida a la Comissió Acadèmica del Màster en Prevenció de Riscos Laborals de l'Escola Politècnica Superior, sense cap identificació del títol ni de l'autor del Treball Final de Màster.

Una vegada registrat s'adjuntaran dos sobres, amb la documentació següent:

·         SOBRE A: identificat amb el "Títol del treball", es lliurarà tancat i lacrat.

o   Treball Final de Màster en paper, sense cap element que permeta identificar l'autor o l'autora de la investigació.

·         SOBRE B: identificat amb el "Títol del treball", es lliurarà tancat i lacrat. S'adjuntarà la documentació següent:

o   Dades personals, domicili, telèfon i adreça de correu electrònic. Es farà constar expressament el domicili vàlid a l'efecte de rebre les notificacions oportunes.

o   Còpia de document bancari, en què conste el número de compte corrent (IBAN) i la titularitat del compte en què sol·licita l'ingrés del premi.

5.   Criteris d'adjudicació

L'assignació de beques o ajudes es farà seguint els criteris següents (aprovats en la CAM de 17/11/2022):

5.1. Sobre la base de les aportacions de les notes individuals dels membres del tribunal que atorgue la nota del TFM en tribunal per a la defensa d'aquest, s'ajustara la nota que hi ha en UAproject a la nota màxima indicada en aquest barem en els apartats de:

5.1.1. Memòria (organització i estructuració, claredat de l'exposició, redacció, ortografia i compressibilitat del text, presentació gràfica, bibliografia amb utilització d'un estil de cites bibliogràfica, usats en ciència i tecnologia, adequació de les fonts). Màxim 2.5.

5.1.2. Continguts cientificotècnics (definició d'objectius i abast del projecte, antecedents i estat de la tècnica, metodologia del treball, claredat i lògica del desenvolupament, estudi d'alternatives de solució pròpia, maneig de noves eines, càlculs, programes realitzats o utilitzats, vinculació amb l'especialitat en què es fa el TFM). Màxim 5.

5.1.3. Resultats (anàlisis de resultats, grau de consecució dels objectius plantejats, aplicacions i utilitat pública, empresarial o universitària, innovacions plantejades, conclusions i propostes de desenvolupament futur). Màxim 2.5.

5.2. Nota màxima en aplicació del barem (memòria, continguts i resultats) és 10.

5.3. Si s'obtinguera la mateixa puntuació entre els TFM presentats, cal utilitzar com a primer criteri de desempat la nota més alta obtinguda en l'apartat de Continguts d'aquest barem.

5.4. Si encara persistira la mateixa puntuació entre els TFM presentats, cal utilitzar com a segon criteri de desempat la nota més alta de l'expedient acadèmic en la titulació MPRL entre els autors dels TFM presentats.

6.    Òrgan gestor i Comissió de Valoració

6.1.       Òrgan gestor

L'òrgan gestor de la convocatòria, la Comissió Acadèmica del màster de Prevenció de Riscos Laborals, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència és l'Oficina de Postgrau de l'Escola Politècnica Superior.

·      Contacte:

·      Telèfon: 845 211 377

·      A/e: [ssubobmvxyhphmzr@qcp.if.sw](mailto:misvfsnajsijupsu@uts.ex.hf)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius, amb indicació que si així no es fera se li tindrà per desistit de la seua petició prèvia resolució, que haurà de ser dictada en els termes previstos legalment.

6.2.       Comissió de Valoració

La comissió encarregada de la valoració de les sol·licituds, denominada "Jurat", és la Comissió Acadèmica del màster de Prevenció de Riscos Laborals.

La Comissió de Valoració farà l'examen i l'avaluació de les sol·licituds presentades, com també la proposta de concessió consegüent i denegació de les ajudes.

La comissió tindrà la composició següent:

Presidència:

-       Director del màster universitari en Prevenció de Riscos Laborals

Secretaria:

-       Secretari de la Comissió Acadèmica del màster universitari en Prevenció de Riscos Laborals

Vocals:

Resta de membres de la Comissió Acadèmica del màster universitari en Prevenció de Riscos.

Els membres de la Comissió de Valoració signaran un document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es faran en l'adreça web <https://eps.ua.es/va/master-prevencion-riesgos-laborales/>, que substitueix la notificació a les persones interessades i produeix els mateixos efectes.

La proposta de resolució provisional de les ajudes es publicarà a partir del 15 de novembre de 2024. A partir de l'endemà de la seua publicació, les persones interessades tindran un termini de 10 dies hàbils per a la presentació de les al·legacions que creguen pertinents, davant de l'òrgan gestor.

Transcorregut aquest termini i a la vista la proposta motivada de la resolució per la Comissió de Valoració, la rectora de la Universitat d'Alacant dictarà la resolució que escaiga.

8.    Marc legal i pressupostari

Aquesta convocatòria amb codi 2024SBV088, serveix de base reguladora i es troba recollida en la línia de subvenció 2024LS019 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació d'aquesta convocatòria d'un màxim de 800 euros serà sufragada amb càrrec al capítol IV (orgànica 46.04.0G.55.68) del pressupost de l'Escola Politècnica Superior. L'execució d'aquesta dotació està supeditada a la disponibilitat pressupostària de la Universitat d'Alacant. S'aplicaran les disposicions fiscals vigents.

9.    Obligacions, justificació de persones beneficiàries i pagament

9.1.       Obligacions de les persones beneficiàries

Són obligacions de les persones beneficiàries, l'acceptació i la justificació de l'ajuda, les previstes en l'article 14 de Llei 38/2003, general de subvencions, d'entre les que es troben:

1.  Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

2.  Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

3.  Conservar els documents justificatius de l'activitat, una vegada feta, incloent els documents electrònics, en tant que puguen ser objecte d'actuacions de comprovació i control.

9.2.       Justificació de persones beneficiàries i pagament

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió. La Universitat farà d'ofici el pagament de la subvenció concedida.

10. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Us informem que podreu exercir els vostres drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de Protecció de Dades a través de l'adreça [ase@eq.pu](mailto:hop@qt.oi).

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

11.Recursos

Contra la convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 25 de març de 2024

La rectora

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Ferrer Cascales





[Carretera Sant Vicent del Raspeig s/n  
03466 Sant Vicent del Raspeig - Alacant  
 Tel. 27 425 1942 - Fax 83 249 0548](https://www.google.es/maps/@91.998699,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12613&trk=tyah&trkInfo=tarId%6X9836981300539%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)